KLUBI 700
Mikä se elokuva olikaan? Seksiä, huumeita ja rockia.
Bob Colquhoun oli matkalla rockin supertähteyteen.
Hän melkein maistoi jo tähteyttä.
Vain yksi asia oli esteenä: hänen perheensä, muttei kauaa.
Bob jätti vaimonsa ja poikansa eikä katsonut taakseen.
Olimme matkalla huipulle.
Pääsimme monien kuuluisien bändien lämmittelijöiksi -
ja neuvottelimme levytyssopimuksesta.
Bobin matka maineeseen alkoi pikkukaupungista Iowasta.
Hän harrasti uintia ja teatteria ja esiintyi Hair-musikaalissa.
Sen jälkeen suositun rock-yhtye Hurricanen jäsen otti yhteyttä.
Perjantaina menin erääseen baariin.
Minut kutsuttiin lavalle, ja loppu on historiaa.
Bob aloitti laulajana, ja suosio kasvoi.
Ihmiset jonottivat sisään keikoille.
Elettiin 80-lukua, ja olin Floridan suosituimman bändin laulaja.
Kaikki halusivat tarjota minulle kokaiinia ja marihuanaa.
Huumeet ottivat vallan elämässäni. Marihuana oli lempihuumeeni.
Jäin koukkuun kokaiiniin, mutta kokaiini on erittäin kallista.
Aloin miettiä, kuinka voisin käyttää sitä ilman, -
että minun piti maksaa siitä? Voisin myydä sitä.
Tunsin ihmisiä, jotka ostivat kokaiinia.
Aloin myydä pieniä määriä kokaiinia saadakseni annokseni ilmaiseksi.
Bändille tarjottiin levytyssopimusta, -
mutta kaikki romahti juuri ennen läpimurtoa.
Bändikavereilla oli ikävä tyttö- ystäviään. Suuri konsertti oli tulossa.
Pari päivää sitä ennen rumpali ja kitaristi lähtivät keskellä yötä.
Ei ollut enää bändiä, johon palata. Mietin, miten voisin ansaita rahaa.
Aloin myydä kokaiinia siellä täällä.
Bob tapasi Lisan vuonna 1986. He avioituivat vuonna 1988.
Heidän poikansa syntyi etuajassa. Bob rukoili ensi kertaa elämässään.
Rukoilin polvillani päivästä toiseen.
Yritin tehdä kauppaa. Lupasin luopua rockista ja huumeista.
Timothy jäi eloon, mutta Bob unohti rukouksensa.
Tuolloin olin täysin itsekeskeinen. En tuntenut Jumalaa oikeasti.
Luulin voivani tehdä sopimuksen Hänen kanssaan ja perua sen.
Kun riippuvuus paheni, Bob alkoi varastella autoja ja mopoja.
―Se oli kuin adrenaliiniryöppy.
Bob liittyi bändiin nimeltä Trilogy ja sai shokeeraavan tarjouksen.
Promoottori sanoi, että olin kaikkien aikojen paras rock-laulaja, -
mutta en tulisi menestymään. Hän sanoi, että perheeni oli esteenä.
Hän tarjosi minulle ilmaisen asunnon.
Jätin perheeni metamfetamiinin ja rockin takia.
Otin huumeita liikennevaloissa.
Täytin lusikan huumeella, lisäsin vettä ja piikitin itseäni.
Bob pysäytettiin varastetussa autossa, ja hänet pidätettiin.
Synnyin USA:n sotilastukikohdassa Saksassa. Olen USA:n kansalainen.
Silti maahanmuuttovirasto oli antanut minusta pidätysmääräyksen.
Pidätysmääräys oli vain juoni Bobin pidättämiseksi.
Häntä oli varjostettu jo 2,5 vuotta.
Olin johdattanut heidät satojen huumeidenkäyttäjien luo.
Bob sai 7,5 vuoden tuomion ryöstöistä ja ehdollisen rikkomisesta.
Istuin vankilassa ja olin kyllästynyt olemaan kyllästynyt.
Soitin äidille ja sanoin: "Olen valmis. Lähetä minulle Raamattu."
Äiti lähetti Raamatun, ja Bob luki sitä. Hän löysi myös erään pokkarin.
Lainasin kirjastosta Josh McDowellin kirjan "Enemmän kuin puuseppä."
Luin sitä.
Sillä hetkellä Pyhä Henki ikään kuin heräsi minussa.
Mietin, kuinka oli mahdollista, että tästä älykkäästä kaverista, -
joka ei uskonut ja joka matkusteli ympäri maailmaa yrittäen todistaa, -
ettei Raamattu ole totta, tuli uskova? Kuinka se oli mahdollista?
Minun piti ajatella asiaa uudelleen.
Bob meni jumalanpalvelukseen.
Astuin sisään rakennukseen.
Eräs vanki seisoi puhujanpöntön takana ja saarnasi kuin Billy Graham.
Vaikka läsnä oli 50―60 miestä, minusta huone oli kuin tyhjä.
Mies puhui minulle anteeksiannosta, toivosta, uudestisyntymisestä.
Hänen nimensä on Keith White.
Hänkin oli kotoisin Iowasta. Hänet oli tuomittu murhasta elinkautiseen.
Hän tutustutti minut Jeesukseen. Ei mihinkään tarinaan tai lauluun, -
vaan Jeesukseen, joka oli valmis ottamaan minut vastaan, -
tulemaan elämääni ja muuttamaan minut läpikotaisin.
Pääsin vankilasta 31.12.2001. Olin ihan tulessa.
Bob ei enää koskenut huumeisiin. Hän kasvattaa yksin tytärtään Edeniä.
Bob on lääkeyhtiön myyntipäällikkö ja asuu tyttärensä kanssa Iowassa.
On upeaa antaa itsensä Jumalalle.
Jos sanot, että olet jo kokeillut tätä, eikä mikään ole muuttunut, -
et ole todella antanut itseäsi.
Maan päällä tulee aina olemaan ylä- ja alamäkiä.
Meille on luvattu paratiisi ja ikuinen yhteys Jumalan kanssa.
Kaiken Luoja voi ottaa sinut sellaisena kuin olet, -
oletpa sitten tehnyt mitä tahansa.
Hän antaa sinulle toivon, elämän ja tulevaisuuden -
ja näyttää, että on olemassa parempi tie.
Maailmankaikkeuden Jumala näyttää sinulle, että on olemassa parempi tie.
Jumala rakastaa sinua. Jeesus kuoli puolestasi.
Voit olla yhtä Hänen kanssaan, jos luovutat itsesi Hänelle.
Hänen voimansa murtaa kaikki esteet elämässäsi -
ja kaikki huonot tavat: huumeet, pornografian, vihan jne.
Hän puhdistaa sinut ja tekee sinusta uuden ihmisen.
Sitä tarkoittaa uudestisyntyminen. Haluan, että rukoilet kanssani.
Rukoile nyt, olitpa missä tahansa Herra tulkoon sydämeesi.
Rukoile näillä sanoilla: "Jeesus, -
Tiedät, mitä olen tehnyt. Tiedät, kuka olen.
Tiedät, mitä ongelmia minulla on.
Nyt avaan sydämeni Sinulle ja pyydän Sinua tulemaan sisään.
Herra Jeesus, tule sydämeeni. Elä minussa.
Elän Sinulle ja palvelen Sinua koko elämäni.
Kiitos, Herra."
Isä, pyydän, että sinun voimasi tulee niiden elämään, jotka rukoilivat -
ja että Pyhän Hengen voitelu täyttää heidät. Aamen. Jumala rakastaa teitä.
Seuraavaksi puhumme Jeesuksen ristiinnaulitsemisen koko kuvasta.
Stephen Mansfield paljastaa salaliiton Jeesuksen tappamiseksi.
Lähdettyään kotoa poika alkoi kokea suurta puutetta.
Poika sanoi, ettei häntä voinut enää kutsua isänsä pojaksi, -
mutta isä käski pukea hänet heti juhlavaatteisiin.
Kadonnut poika oli nyt löytynyt.
Jumala odottaa sinua kotiin.
Jeesuksen ristiinnaulitseminen -
oli kaikkien aikojen raain ja epäoikeudenmukaisin teloitus, -
tai oikeastaan jotain vielä pahempaa.
Tuo kuolema muutti maailmaa ikuisiksi ajoiksi.
Miljoonat kantavat sen symbolia.
Raamatussa ei kerrota Jeesuksen ristiinnaulitsemisesta aivan kaikkea.
Stephen Mansfieldin mukaan Jeesuksen teloitus -
oli vielä karmeampi ja väkivaltaisempi.
Stephenin uudessa kirjassa "Killing Jesus" tarkastellaan -
Jeesuksen ristiinnaulitsemista ainutlaatuisella tavalla.
Tervetuloa ohjelmaan, Stephen. ―Kiitos.
Miten innostuit tutkimaan tätä aihetta?
Kun opiskelin yliopistossa, sinne tuli luennoitsija Vatikaanista.
Hän puhui ristiinnaulitsemisesta lääketieteelliseltä kannalta.
Olin lukenut siitä Raamatusta, -
mutta en ollut ajatellut sitä historiallisena tapahtumana.
Luin kaiken, mitä sain käsiini aiheesta. Siitä tuli yksityinen erikoisalani.
Evankeliumien mukaan Kristus oli runneltu kammottavasti.
Luemme siitä, mutta ne ovat vain sanoja paperilla.
Sanot, että se oli pahempaa kuin meille on kerrottu.
Pääsiäisaamun saarnassa ei voi kuvata kaikkea sitä verta.
Pastorien tehtävänä ei ole kertoa sellaisista asioista, mutta mietipä, -
mitä evankeliumeissa kerrotaan. Vapahtaja sanoi, että näki luunsa.
Nuo sanat pyytävät meitä ymmärtämään, -
millaista ruoskiminen ja ristiinnaulitseminen on.
Jeesusta ei vain piiskattu vähän ja ripustettu ristille.
Ruoskittaessa ihmiseltä lähtee lihaa.
Historia tuntee yhden henkilön, jota ruoskittiin kuin Jeesusta, -
ja hänen luunsa tulivat esiin.
Hänen sisäelimensä näkyivät, ja hän oli kuitenkin elossa.
Nämä tiedot ovat peräisin Josefukselta ja Tacitukselta.
Se oli paljon väkivaltaisempaa kuin meille kerrotaan.
Kirjassasi kerrot, miksi näin tapahtui.
Jeesus tunnettiin muita kohtaan osoittamastaan rakkaudesta.
Hän paransi kaikki luokseen tulleet ja julisti lunastuksen sanomaa, -
mutta hän myös haastoi olemassa olevan järjestelmän.
Nykyään puhutaan paljon siitä, mikä voima totuuden puhumisessa on.
Sitähän Jeesus teki. Kaksi asiaa johti Hänen ristiinnaulitsemiseensa.
Hän oli uhka juutalaisten johtajien ja Rooman valtakunnan suhteelle.
Kansan parissa Hän oli hyvin suosittu.
Roomalaiset antoivat pienen ryhmän hallita juutalaisia.
He antoivat heille hieman valtaa.
Koska Jeesus oli niin suosittu ja kansan rakastama, -
kansa näytti nousevan kapinaan. Se olisi hermostuttanut roomalaisia.
Toiseksi, Jeesus haastoi muutamia temppelin johtajia, -
jotka kontrolloivat temppelikauppaa. Siellähän oli rahanvaihtajien pöytiä.
Jeesus oli uhka korruptoituneelle järjestelmälle.
He olivat mafian tapainen ryhmä.
Tämän takia he sanoivat, että Hänestä oli päästävä.
Mihin tutkimuksesi perustui? Mistä sait tietoa aiheesta?
Kirjasihan perustuu tosiasioihin.
Kyllä, se perustuu tosiasioihin.
Kirjassa on lista roomalaisista kirjailijoista, -
jotka mainitsevat ristiinnaulitsemisen. Eräs professori sanoi äskettäin, -
että Jeesuksen olemassaolosta on vain vähän todisteita. Se ei ole totta.
On Josefuksen, Tacituksen ja suuren neuvoston dokumentteja.
Mainitsin 5―6 hyvin selvää viittausta Jeesuksen ristiinnaulitsemiseen.
Raamatussa kerrotaan, että Jeesusta ruoskittiin ja Hänet ristiinnaulittiin.
On tutkittava Rooman historiaa, jotta ymmärrämme, mitä se tarkoittaa.
Kertomus on paljon voimallisempi kuin mitä kirkossa kerrotaan.
On vaikuttavaa ymmärtää, millaisen hinnan Jeesus maksoi meistä.
Ihan kuin Hänet olisi nyljetty elävältä.
Puhut kirjassasi siitä, miten vaikeaa ristiinnaulitun on hengittää.
Saattaa vaikuttaa siltä, että olen kiinnostunut asian kamalista puolista.
Jeesusta ruoskittiin. Hänestä lähti paljon lihaa, ja luut näkyivät.
Sitten Hänet laitettiin ristille. Siellä roikkuessaan Hän joutui -
tukeutumaan nilkoissaan oleviin nauloihin voidakseen hengittää.
Roomalaiset kutsuivat sitä kuolintanssiksi.
Samalla Hän hankasi selkäänsä ristiin, ja selkäluut paljastuivat.
Se oli yhtä kidutusta.
Se sai minut rakastamaan Jeesusta enemmän ja arvostamaan ristiä.
Paavali sanoi: "En halua tietää luo- nanne muusta kuin ristiinnaulitusta."
Nyt ymmärrän, miksi hän sanoi niin.
Sanot, että monet käyttävät ristiä symbolina ajattelematta hintaa, -
joka sillä maksettiin. Mitä haluat, että lukijat saavat kirjastasi?
Jeesus on historiallinen henkilö, joka eli väkivaltaisena aikana.
Hänelle tapahtui kammottavia asioita sen sanoman takia, jota Hän julisti.
Kaikki tapahtui, jotta pelastuisimme.
Sen tulisi syventää rakkauttamme Häneen ja ymmärrystä Raamatusta.
Olet tehnyt hyvää tutkimusta meidän muiden puolesta. Kiitos!
"Killing Jesus" on kiehtova kirja. Se johtaa teidät ristin juurelle -
lisää rakkauttanne ja kiitollisuuttanne Pelastajaamme kohtaan.
Vastaamme kysymyksiinne kohta.
Mary: "Minulla on ihanat lastenlapset. Olisi kamalaa, jos heidät siepattaisiin.
Onko synti laittaa jäljityslaite heidän ihonsa alle?"
Ennen sotaa Ivan työskenteli taidemaalarina.
Sodan jälkeen Ivan meni tapaamaan kaatuneen ystävänsä perhettä.
Ystävä oli pelastanut sodassa hänen henkensä, -
joten Ivan oli tehnyt hänestä muotokuvan.
Pian kartanon omistaja kuoli, ja hänen omaisuutensa huutokaupattiin.
Hänellä oli paljon taideaarteita, ja ostajia tuli ympäri maailmaa.
Huutokauppa aloitettiin kuolleen pojan muotokuvasta.
Kukaan ei ollut kiinnostunut kuvasta, -
mutta meklari ei suostunut etenemään muihin kohteisiin.
Viimein köyhä puutarhuri tarjosi taulusta pienen summan.
Koska muita tarjouksia ei ollut, taulu meni hänelle.
Kaupanteon odotettiin pääsevän vauhtiin, mutta huutokauppa olikin ohi.
Se, joka saa pojan, saa kaiken, sanoi meklari.
Testamenttiin oli kirjattu, että pojan muotokuvan ostaja saa omaisuuden.
Jumalalla ei ole suurempaa lahjaa kuin Poikansa Jeesus Kristus.
Kun saat Hänet, saat kaiken.
Olemme saaneet paljon sähköpostia. Vastaamme kysymyksiinne nyt.
Mary: "Minua järkyttävät tarinat kidnappauksista.
Minulla on kolme lastenlasta. Olisi kamalaa, jos heidät siepattaisiin.
Onko syntiä laittaa jäljityslaite heidän ihonsa alle?
Se auttaa löytämään uhrit nopeasti."
Se kyllä auttaisi, mutta se voi olla alku Iso veli valvoo -järjestelmälle, -
jossa ei voida myydä tai ostaa mitään ilman pedon merkkiä.
Lapselle voidaan laittaa siru, johon tallennetaan kaikki tiedot lapsesta.
Siinä piilee vaara. Mutta rakastavan isovanhemman kannalta, miksipä ei...
Nykyisin maailmassa on niin paljon pornoa ja tapahtuu kaikenlaista outoa.
Tuntuu, ettei aikamme ole normaali.
Barbara: "Jaak. 5:16:n mukaan vanhurskaan rukous voi paljon, -
kun se on harras. Mitä on harras rukous? Miten voi rukoilla niin?"
Jaakob sanoo, että emme saa, koska anomme kelvottomasti, -
kuluttaaksemme sen himoissamme.
Meidän pitää rukoilla Jumalan kirkkautta.
Elia rukoili sadetta, ja sade tuli.
Hän ylisti, ja tuli lankesi taivaasta.
Hän sanoi Jumalalle: "Näytä, että olen toiminut sanasi mukaisesti."
Hän kulki Herran kanssa.
Harras rukous on tehokas, ja sillä on vaikutusta.
Silloin rukoillaan tosissaan.
Kun Pietari vangittiin, seurakunta rukoili lakkaamatta hänen puolestaan.
He sanoivat: "Jumala, meidän on saatava rukousvastaus."
Sitä on harras rukous.
Ruthie: "Voinko seisoa muurinaukossa pelastumattoman puolisoni puolesta -
ottamalla uskossa Jeesuksen vastaan hänen puolestaan -
esimerkiksi alttarikutsun aikaan?"
Se on kaunis ajatus, muttei perustu Raamattuun.
Pelastusta ei voi ottaa vastaan toisen ihmisen puolesta.
Paavali mainitsee, että jotkut ottivat kasteen kuolleiden puolesta.
He siis tekivät niin, vaikka nämä ihmiset olivat jo kuolleet.
Se ei toiminut. Se kuulostaa hyvältä, mutta niin ei voi tehdä.
Catharine: "Kristittyjen naisten kokouksessa puhuja kysyi, -
voisiko voidella jalkani öljyllä. Olin hämmentynyt.
Sellaistahan on vain Raamatussa. Mikä tarkoitus sillä on?"
Se tarkoitti, että hän piti sinusta!
En ole kuullut jalkojen voitelemisesta, vaan niiden pesemisestä.
Sillä osoitetaan nöyryyttä ja palvelualttiutta.
Pää voidellaan öljyllä...
―Luulen ymmärtäväni, miksi Catharine kysyy tätä.
Miten erotamme aidon epäaidosta?
Monet kutsuvat itseään profeetoiksi ynnä muiksi.
Hedelmistään heidät tunnetaan.
Eräskin mies esiintyy nykyään usein televisiossa.
Kävi ilmi, että hän oli tehnyt syrjähypyn.
Millaista hedelmää he tuottavat? Millaisesta maaperästä ne nousevat?
Monet asettuvat vaikutusvaltaiseen asemaan saadakseen huomiota.
Ihmisiä voi hallita sanomalla, että on saanut heille sanoman Herralta.
Amy: "Mistä tietää, onko sydämessä vihaa?
Olen huomannut valehtelevani.
San. 10:18: 'Joka salavihaa pitää, sen huulilla on valhe.'
En halua vihata ja valehdella. Mitä teen?"
Tapaat ihmisen, jota et siedä, ja sanot että kiva tavata.
Sinusta ei ole kiva tavata häntä, koska vihaat häntä.
Tai sanot, että pidit saarnasta. Kun lähdet, sanot, että se oli kamala.
Sellaista on, kun huulilla on valhe. Tiedät kyllä, milloin vihaat jotakuta.
Jos tuo ihminen tulee mieleesi, kun rukoilet, sinun pitää antaa anteeksi.
Vie hänet Herran eteen ja anna hänelle anteeksi.
Kiitos kaikista kysymyksistä.
Näytämme tarinan pojasta, jolla oli paljon vastoinkäymisiä.
Hän ei vain selviytynyt, vaan antaa hyvän kiertää.
Traagisesta menneisyydestä huolimatta Suppachailla menee hyvin.
Kun äitini kuoli, en halunnut elää. Lakkasin syömästä suruni vuoksi.
Suppachai oli 7-vuotias, kun äiti kuoli ja isä hylkäsi hänet.
Hän muutti isoäidin luo. Tältä loppuivat pian rahat.
Eräs pastori kertoi hänestä CBN:lle.
Suppachai muutti Orphan's Promise -järjestön lastenkotiin.
Hän varttui siellä.
Autan nuorempia lapsia kotitöissä. Tuntuu kuin olisin osa isoa perhettä.
Suppachai saa hyvää ruokaa, sängyn ja opetusta Raamatun Jumalasta.
Jumalan rakkaus on täällä todellista. Siksi otin Jeesuksen vastaan.
Jumala toi minut tänne. Palvelen Häntä koko elämäni.
Kiitän Orphan's Promise -järjestöä paremmasta tulevaisuudesta.
Kun liityt Klubi 700:aan, -
olet mukana mm. Orphan's Promise -järjestön toiminnassa.
Liityt tuhansien ihmisten armeijaan.
He muuttavat maailmaa ja opettavat ihmisiä Jumalan rakkaudesta.
Voit liittyä meihin tänään. Toivotamme sinut tervetulleeksi.
Päätämme 1. Joh. 1:7:n sanoihin.
"Jos me valkeudessa vaellamme, niinkuin hän on valkeudessa, -
meillä on yhteys keskenämme, -
ja Jeesuksen Kristuksen veri puhdistaa meidät kaikesta synnistä."
Veri siis puhdistaa meitä jatkuvasti kaikesta synnistä.
Kiitokset seurasta Terrylle ja kaikille katsojillemme. Hei hei.
"Sallikaa lasten tulla minun tyköni, -
älkääkä estäkö heitä, sillä senkaltaisten on Jumalan valtakunta."
Katsokaa lapsia. Voitte ottaa heistä oppia.
"... joka ei ota vastaan Jumalan valtakuntaa niinkuin lapsi, -
se ei pääse sinne sisälle."
Kun otamme Jeesuksen vastaan, meistä tulee Jumalan lapsia.
Uskotko Häneen? Ota yhteyttä Klubi 700:aan.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita heille.
Suomennos: Anna Voionmaa